recursal/SuperWikiNEXT-32B huggingface dataset:
Dalam siri kartun *The Fairly OddParents*, **Vicky** adalah penjaga bayi berusia 16 tahun yang suka menyeksa Timmy Turner dan merupakan salah seorang daripada musuh ketat Timmy. Dia tidak mempunyai kawan dan sukakan duit, menyeksa kanak-kanak dan menonton televisyen. Vicky dilihat menerima kekejaman beliau sendiri dan sebabnya dia menjadi begitu adalah kerana dia juga diseksa ketika kanak-kanak. Di dalam episod "The Switch Glitch", Timmy mahu membalas dendam ke atas Vicky dan berhajat agar penjaganya bertukar menjadi seorang budak yang berusia lima tahun. Walau bagaimanapun, hajat ini memakan diri sendiri apabila Cosmo dan Wanda dihantar kepada dia. Dalam satu episod nenek moyang Vicky adalah adik perempuan kepada Genghis Khan. Di dalam episod *Wishology*, dia bersama Timmy untuk menyelamatkan semua orang daripada "The Darkness"; dan sekiranya dia berjaya, beliau akan menerima $20 dari Timmy.

Vicky adalah kakak kepada Tootie. Walaupun diseksa, Timmy tidak mahu Vicky meninggalkannya kerana dia merupakan sebab utama Timmy mendapat Cosmo dan Wanda. Timmy juga dilihat cuba untuk melihat Vicky digantikan atau dipecat dan selalu cuba untuk memberitahu ibu bapanya untuk melakukannya. Vicky suka menembak serum kebenaran kepada Timmy untuk melihat kelemahannya.

Vicky menjadi watak antagonis utama di dalam episod Channel Chasers*.*
**Loji Pemprosesan Semula Rokkasho** (六ヶ所村核燃料再処理施設, *Rokkasho Kakunenryō Saishori Shisetsu*) ialah sebuah loji pemprosesan semula nuklear dengan muatan tahunan sebanyak 800 tan uranium atau 8 tan plutonium, milik Japan Nuclear Fuel Limited dan terletak di kampung Rokkasho di timur laut Wilayah Aomori, Jepun, kira-kira 27 kilometer di utara Pangkalan Udara Misawa milik Tentera Udara Amerika Syarikat.

Pada tahun 2010, Loji Pemprosesan Semula Rokkasho terdiri daripada 38 buah bangunan di atas tapak seluas 3,800,000 m². Loji ini berdepan dengan banyak bantahan oleh masyarakat setempat yang bimbang akan kesannya kepada alam sekitar.

Bencana 2011
------------

Selepas gempa bumi Tōhoku pada Mac 2011, loji ini berjalan dengan bekalan elektrik kecemasan yang dibekalkan oleh penjana diesel sandaran yang tidak ditujukan untuk kegunaan jangka masa lama. Dilaporkan bahawa terdapat sekitar 3,000 tan bahan api nuklear terpakai yang amat radioaktif yang dsimpan di Rokkasho pada ketika itu, dan boleh terlebih panas dan terbakar seandainya sistem pendingin rosak. Radio Jepun melaporkan pada 13 Mac bahawa 600 liter air terbocor di kolam bahan api terpakai Rokkasho. Menurut *The New York Times*, bekalan kuasa dipulihkan pada 14 Mac 2011.

Gegaran susulan 7 April sekali lagi memutuskan bekalan elektrik sehingga hari keesokannya.

Lihat juga
----------

* Kemalangan nuklear Jepun 2011

Rujukan
-------

1. 1 2  Heinonen, Olli J. (Jun 2010). "Safeguards in action: IAEA at Rokkasho, Japan" (PDF). Dicapai pada 13 Mac 2011.
2. ↑  Biello, David (11 Mac 2011). "How to Cool a Nuclear Reactor". *Scientific American online*. Dicapai pada 13 Mac 2011.
3. ↑  Schneider, Mycle (11 Mac 2011). "Nuklearanlagen droht nach Erdbeben Überhitzung (German language)". *Focus online*. Dicapai pada 16 Mac 2011.
4. ↑  Smith, Aileen (13 Mac 2011). "Breaking News—Japan Nuclear Power Plant Accidents and Earthquake". *Green Action Blog*. Dicapai pada 13 Mac 2011.
5. ↑  BRADSHER, KEITH; TABUCHI, HIROKO (2011-03-17). "Greater Danger Lies in Spent Fuel Than in Reactors - NYTimes.com". *The New York Times*. New York: NYTC. ISSN 0362-4331. Dicapai pada March 19, 2011. Grid power was restored on Monday, the company said.
6. ↑  Fukushima Nuclear Accident Update Log,IAEA, 7 April 2011

Koordinat: 40°57′45″N 141°19′35″E﻿ / ﻿40.96250°N 141.32639°E﻿ / 40.96250; 141.32639
Sebuah loji penapis minyak di Iran.Sebuah **loji penapis minyak** atau **loji penapis petroleum** adalah sebuah kilang pemprosesan industri di mana minyak mentah diproses dan ditapis menjadi produk yang lebih berguna seperti nafta petroleum, petrol, diesel, aspal pangkalan, minyak pemanas, minyak tanah, dan gas petroleum cecair. Loji-loji biasanya terdiri daripada kompleks industri yang luas da bersaiz besar dengan sistem paip yang rumit membawa aliran bendalir antara unit-unit pemprosesan kimia besar. Dalam banyak cara, kilang minyak menggunakan banyak teknologi, dan boleh dianggap sebagai jenis kimia tumbuh-tumbuhan. Minyak mentah mentah biasanya telah diproses oleh minyak pengeluaran tumbuhan. Biasanya ada minyak depot (tangki ladang) di tapak  atau dekat minyak penapisan untuk menyimpan masuk minyak mentah mentah serta besar produk cecair.

Loji-loji ini merupakan kilang berskala besar-besaran yang memproses kira-kira seratus ribu hingga beberapa ratus ribu tong minyak mentah sehari. Kerana kapasiti tinggi inilah banyak unit beroperasi secara terus-menerus dalam keadaan stabil penuh atau separa selama berbulan-bulan hingga bertahun-tahun. Tahap kapasiti ini juga menjadikan pengoptimuman proses serta kawalan proses maju menjadi kaedah yang sangat diingini.

Produk utama
------------

Produk petroleum biasanya dikumpulkan kepada empat kategori: sulingan ringan (LPG, petrol, nafta), sulingan sederhana (minyak tanah, bahan api jet, diesel), sulingan berat sulingan dan residuum (minyak bahan api berat, minyak pelincir, lilin, asfalt). Pengelasan ini adalah berdasarkan cara minyak mentah disulingkan dan dipisahkan menjadi pecahan-pecahan tertentu:

* Gas petroleum cecair (*Liquified petroleum gas*, LPG)
* Petrol (juga dikenal sebagai gasolin)
* Nafta
* Minyak tanah serta bahan api jet yang berkaitan
* Minyak diesel
* Minyak bahan api
* Minyak pelincir
* Lilin parafin
* Asfalt dan tar
* Kok petroleum

Produk yang selebihnya termasuk juga:

* Sulfur
* Olefin
* Haba dan tenaga elektrik

Kilang minyak juga menghasilkan pelbagai produk perantara seperti hidrogen, hidrokarbon ringan, reformat dan petrol pirolisis. Bahan-bahan ini tidak biasanya diangkut tetapi sebaliknya dicampur atau diproses lagi di lokasi. Oleh itu, kilang kimia sering bersebelahan dengan loji penapis atau akan ada beberapa lagi proses kimia yang diintegrasikan ke dalamnya. Sebagai contoh, hidrokarbon ringan dipecahkan secara wap di sebuah kilang etilena, di mana etilena yang dihasilkan dipolimerkan untuk menghasilkan polietena.

Rujukan
-------

1. ↑  Gary, J.H.; Handwerk, G.E. (1984). *Petroleum Refining Technology and Economics* (ed. 2nd). Marcel Dekker, Inc. ISBN 0-8247-7150-8. Unknown parameter `|lastauthoramp=` ignored (bantuan)
2. 1 2  Leffler, W.L. (1985). *Petroleum refining for the nontechnical person* (ed. 2nd). PennWell Books. ISBN 0-87814-280-0.

Pautan luar
-----------

* Gambaran proses penapisan yang lengkap dan terperinci (dalam bahasa Inggeris)
* Basics of Oil Refining - gambaran keseluruhan proses penapisan minyak mentah
* Refining NZ Learning Centre - pemandangan 360 darjah, video-vdeo serta animasi proses penapisan minyak
**Loji kimia El Dorado terbakar** pada 31 Julai 2009 selama beberapa jam di Bryan, Texas, Amerika Syarikat. Kebakaran loji El Doraco Chamical Co. ini menyebabkan 70,000 penduduk sekitar Bryan dan Houston bimbang kerana ia ia mengeluarkan asap berwarna oren.  Kebakaran itu mula berlaku lewat tengah malam waktu tempatan dipercayai berpunca daripada percikan api pekerja yang melakukan kimpalan.

Kesan kebakaran
---------------

10 orang sudah dirawat di hospital kerana masalah pernafasan.

Bomba gagal memadamkan api
--------------------------

Pihak bomba gagal memadamkan kebakaran dan cuma mengawal api merebak. Bomba menjangkakan api terus marak dalam beberapa jam .

Langkah keselamatan
-------------------

Lebih 72,000 penduduk terpaksa dipindahkan .Asap toksid yang tebal boleh dilihat sehingga beratus kilometer. Penduduk Houston sejauh 160 km dapat melihat asap berwarna oren ini. Asap oren itu dipercayai ammonium nitrat dan boleh menjejaskan mata, hidung dan tekak orang awam. 

Khemah besar disediakan di Texas A&M University bagi mereka yang dipindahkan.Stesen tv KBTX menunjukkan lebih 250 orang sudah berada di khemah sementara itu. Mereka yang terus berada di rumah hendaklah sentiasa menutup pintu dan tingkap bagi menghalang asap.

Rujukan
-------

1. ↑  "Kebakaran loji kimia: 72,000 penduduk Texas dipindahkan". Diarkibkan daripada yang asal pada 2009-08-03. Dicapai pada 2009-07-31.
2. ↑  Thousands flee chemical plant fire in Texas
**Loji Rawatan Air Wangsa Maju** atau 'Loji Pembersihan Air Wangsa Maju' terletak di Wangsa Maju,Selangor,Malaysia. 
Menteri Keja Raya Datuk Seri S Samy Vellu menyatakan kos pembinaan berjumlah RM136 juta dan mampu memberi bekalan air kepada penduduk Wangsa Maju dan Lembah Kelang yang lain.

Infrastruktur
-------------

Loji Rawatan Air Wangsa Maju menggunakan kaedah terbaru iaitu air dirawat menggunakan sistem rawatan air ‘Dissolved Air Floatation’ (DAF). Keladak dalam air yang sedang diproses naik ke atas bagi menjamin air yang keluar menerusi saluran benar-benar bersih. Loji ini adalah antara beberapa loji pembersihan air di seluruh negara yang menggunakan sistem DAF. Loji ini memproses air 45 juta liter dan dikendalikan oleh Puncak Niaga Sdn Bhd dengan kerjasama beberapa syarikat lain. Kekurangan bekalan air dari Loji Pembersih air Sungai Langat dijangka selesai.

Sejarah
-------

Loji Rawatan Air Wangsa Maju mula dibina pada Januari 1998 dan tempoh siapnya hanya mengambil masa enam bulan sahaja, iaitu pada Julai 1998 – satu rekod pencapaian bagi pembinaan dalam industri air yang mana tempoh tersebut termasuk juga kerja-kerja rekabentuk terperinci.

Loji ini kemudiannya telah dipertingkatkan dengan pembiayaan sebanyak RM122 juta daripada kerajaan Persekutuan, bagi menangani kekurangan bekalan air di kawasan ini semasa Lembah Kelang mengalami kemarau berpanjangan akibat fenomena ‘el nino’. Pembinaan loji ini juga telah turut membantu menamatkan krisis air yang dialami pada tahun 1998.

Rujukan
-------

1. ↑  LAWATAN KERJA METERI TENAGA, TEKNOLOGI HIJAU DAN AIR KE LOJI PENBERSIHAN AIR PUNCAK NIAGA (M) SDN BHD.[*pautan mati kekal*]
2. ↑  "salinan arkib" (PDF). Diarkibkan (PDF) daripada yang asal pada 2002-09-24. Dicapai pada 2002-09-24.
**Loji Rawatan Kumbahan Jelutong** dibina di kawasan bandar Jelutong, daerah Timur Laut , Pulau Pinang, Malaysia. Kos pembinaan RM478 juta.

Tujuannya untuk merawat sisa kumbahan penduduk kawasan Georgetown, Gelugor, Tanjung Bunga, Tanjong Tokong dan Ayer Itam dengan kapasiti 1.2 juta penduduk. Sejak 9 November 2007, saluran air kumbahan yang belum dirawat telah mula disalurkan ke loji itu dan tiada lagi air kumbahan disalur terus ke laut tanpa dirawat. Loji ini akan memproses 150,000 meter padu enapcemar setiap hari dari tangki septik atau loji kecil di Pulau Pinang.

Pelbagai gas yang terhasil daripada proses rawatan enapcemar ini akan dikitar semula untuk menghasilkan kuasa elektrik dan menyalakan lampu-lampu jalan di kawasan sekitar Jelutong.

Sebelum ini Pulau Pinang terkenal dengan sungai dan parit yang kotor, hitam dan permukaan yang berminyak terutama di Selat Utara menghadap ke Seberang Perai. Kerajaan negeri Pulau Pinang dilihat tidak berupaya mengatasi masalah pencemaran di Pulau Pinang sebelum ini.

Penduduk setinggan dan kampung-kampung yang terlibat telah diberi pampasan dalam bentuk rumah pangsa .

Rujukan
-------

1. ↑
**Loji Rawatan Air Semenyih** terletak di hilir Sungai Semenyih, Dengkil,Selangor,Malaysia. Loji ini baru dibina pada 2000 setelah krisis air di Lembah Kelang sekitar tahun 1997. Loji ini dibina berhampiran dengan pertemuan Sungai Semenyih dengan Sungai Langat yang akan mengalir terus ke Selat Melaka di Kuala Langat. Seramai 1.4 juta pengguna di Wilayah Sepang, Petaling, Hulu Langat dan Kuala Langat minum air dari Sungai Semenyih ini. Ramai penduduk Semenyih tidak menyedari mereka minum air dari Sungai Semenyih kerana mereka menyangka mendapat air dari Empangan Semenyih di hulu sungai yang lebih bersih.

Kualiti air dipantau oleh dan operator loji iaitu Konsortium ABBAS Sdn Bhd. Selain itu dipantau oleh Lembaga Urus Air Selangor dan Jabatan Alam Sekitar (JAS) di Terminal Bas Kajang. Pencemar akan didakwa dibawah Akta Kawalan Alam Sekitar 1974.

Oleh kerana kawasan Semenyih semakin maju dan pembangunan tidak diuruskan dengan baik, banyak berlaku pencemaran sungai di loji ini. Lokasi loji ini dibina setelah ladang-ladang babi, pusat memproses ayam, tempat pembuangan sampah , kilang kelapa sawit di bina di bahagian hulu dan tengah Sungai Semenyih. Antaranya ladang-ladang babi di Taman Tasek Semenyih dan Bandar Teknologi Kajang. Tapak pelupusan sampah di Jalan Semenyih-Broga dan Tapak pelupusan sampah di Kampung Sungai Kembung, Semenyih. Ladang-ladang babi dan loji pelupusan sampah ini yang dibina secara haram sejak 1950-an ini telah ditutup pada era pentadbiran Menteri Besar Selangor , Dr Mohamad Khir Toyo.

Pemprosesan ayam di Pasar Semenyih dan lain-lain telah dipindahkan ke Taman Sri Haneco, Jalan Sungai Lalang, Semenyih. Tetapi beberapa ladang ternakan ayam di Kampung Rinching Hilir dan di Jalan Broga untuk bekalan restoran KFC masih lagi beroperasi secara terkawal. Bengkel-bengkel kereta dan kenderaan berat di Kampung Baru Bangi , Bangi Lama turut menyumbang kepada pencemaran air dan menyebabkan loji ditutup agar kerja-kerja pembersihan dapat dilakukan. Air yang tercemar disalirkan ke kolam mendapan dan akan dirawat sebelum disalurkan semula kepada penduduk.

Rujukan
-------

1. ↑  Premis Membaiki Kenderaan Disyaki Punca Pencemaran Sungai Semenyih
|  |
| --- |
| **Buku / Novel** |
| Kulit buku Mata Keris Dan Bentuknya. |
| Mata Keris Dan Bentuknya |
| **Siri** |  |
| **Pengarang Asal** |  |
| **Penterjemah** |  |
| **ISBN** | ISBN 978-967-9935-35.0 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | Penerbit Jabatan Muzium Negara |
| **Negara** | Malaysia Malaysia |
| **Bahasa** | bahasa Melayu |
| **Tahun Keluaran** | 2007 |
| **Bilangan Muka Surat** |  |
| **Harga** | $90.00 Kulit tebal (2007) |

Buku ***Mata Keris Dan Bentuknya*** merupakan sebuah buku dalam bahasa Melayu yang diterbitkan pada tahun 2007. Ia memiliki nombor ISBN 978-967-9935-35.0, 978-967-9935-691, (Nombor OCLC:234380508) dan berharga RM$90.00 kulit tebal. 
  
  
***Buku Mata Keris Dan Bentuknya*** ini diterbitkan oleh Jabatan Muzium Negara dan hasil karya bekas Ketua Pengarah (1968 - 1991) Jabatan Muzium Malaysia, Dato' Shahrum bin Yub

Ringkasan
---------

Buku ini membincangan bentuk-bentuk mata keris dan kepentingan dan kepercayaan yang berkait dengannya.

Surat menyurat
--------------

Buku ini boleh didapati dari:-

Ketua Pengarah
Jabatan Muzium Malaysia
Jalan Damansara
50566 Kuala Lumpur
(u.p.: Unit Perpustakaan)
Tel: 03-22826255 X 277

Lihat juga
----------

* Muzium Negara Malaysia

Nota
----

1. ↑  "Laman sejarah Jabatan Muzium Malaysia". Diarkibkan daripada yang asal pada 2013-01-03. Dicapai pada 2013-04-12.

Pautan luar
-----------

* *Mata Keris Dan Bentuknya*
Bagi drama adaptasi novel ini, lihat Seindah Tujuh Warna Pelangi (drama).

***Seindah Tujuh Warna Pelangi*** ialah novel 2019 oleh penulis novel Malaysia, E-man Sufi. Novel ini diterbitkan pada tahun 2019 oleh Penulisan 2U. Ia telah diadaptasikan sebagai sebuah siri drama oleh TV3 pada 2020.

Sinopsis
--------

Setelah tiga tahun menghilangkan diri, Aira Tihani pulang ke kampung menjelang pernikahan abangnya, Reyhan. Pertemuan semula dengan ahli keluarga serta anak yang telah ditinggalkan merubat segala kerinduan kecuali pertemuan semula dengan bekas suaminya, Andika Iman! Kepulangannya itu menggamit semula kenangan yang cuba dilupakan. Sakitnya luka lama masih terasa!

" Kau ni memang kejam kan? Kau tinggalkan dia tanpa tanya khabar. Hilang macam ditelan bumi dan sekarang kau tergamak muncul depan dia dan kenalkan diri kau Auntie Aira? Ibu jenis apa kau ni?"
– Andika

" Bukan ke abang juga yang cakap dulu, lepas kita bercerai... abang dan Sofia bukan sesiapa lagi dalam hidup saya dan begitu sebaliknya... Jadi jangan tayang muka yang kononnya saya ni teruk dan abang tu baik sangat" – Aira

Sedar kesilapan diri yang menjadi punca runtuhnya rumahtangga yang dibina, Andika membuang rasa ego dan kembali memujuk. Sayangnya, tiada lagi ruang buatnya di hati Aira.

"Apa yang berlaku dulu tu tak boleh ke kita lupa saja. Kita balik macam dulu sebagai suami isteri." – Andika

"Saya tak ada rasa cinta pada abang. Kalau masih ada pun, saya tak boleh maafkan perbuatan abang yang gunakan saya semata untuk capai impian dan cita-cita abang. Abang dah bakar hangus semua kepercayaan dan cinta yang saya berikan – Aira

Sehingga satu tragedi berlaku membuatkan segalanya berubah 360 darjah. Adakah tragedi yang menimpa Aira satu musibah ataupun hikmah? Apa yang pasti Andika menggunakan peluang yang ada untuk membetulkan kesilapan lama.

Keluaran dan legasi
-------------------

Rencana utama: Seindah Tujuh Warna Pelangi (drama)
*Seindah Tujuh Warna Pelangi* dikeluarkan pada 2019 oleh Penulisan 2U. Pada tahun 2020, novel ini telah diadaptasikan ke siaran TV melalui drama waktu perdana di Slot Akasia bermula 24 Februari di TV3, dibintangi oleh Aeril Zafrel dan Nabila Razali.

Rujukan
-------

1. ↑  Seindah Tujuh Warna Pelangi by E-Man Sufi Goodreads. Dicapai pada 25 Februari 2020.
2. ↑  Drama Seindah Tujuh Warna Pelangi (TV3) My Infotaip. (23 Februari 2020). Dicapai pada 25 Februari 2020.
Seiji Ozawa***Seiji Ozawa 小澤征爾*** (lahir 1 September, 1935) ialah seorang konduktor opera dan orkestra dari negara Jepun. Beliau terkenal dengan interpretasinya dalam muzik berskala besar terutamanya untuk muzik era romantis.

Biografi
--------

Ozawa dilahirkan di Hoten (Shenyang), Manchukuo. Beliau belajar di Sekolah Muzik Toho di Tokyo dan menamatkan pengajiannya pada tahun 1959. Beliau kemudian pergi ke Eropah untuk melanjutkan pengajian muzik. Di eropah, beliau dipilih oleh Charles Munsch untuk belajar muzik di Amerika Syarikat di Berkshire Music Center (kini Tanglewood). Beliau juga berjaya meraih biasiswa untuk menuntut di bawah konduktor muzik terkenal, Herbert von Karajan. Pada tahun 1961, Ozawa dilantik untuk menjadi pembantu konduktor di Orkestra Filharmonik New York bersama Leonard Bernstein. Beliau juga dilantik menjadi pengarah muzik untuk Simfoni Orkestra Toronto dari tahun 1965 hingga 1970, untuk Simfoni Orkestra San Francisco dari tahun 1969 hingga 1976 dan Simfoni Orkestra Boston dari tahun 1973 hingga 2002. Sejak 2002, beliau juga adalah pengarah muzik untuk Vienna State Opera.

Ozawa merupakan seorang penyokong kuat muzik klasikal abad ke-20 dan telah memimpin beberapa orkestra pembukaan opera untuk opera gubahan Gyorgy Ligeti berjudul *San Francisco Polyphony* pada tahun 1975 dan juga opera gubahan Olivier Messiaen berjudul *Saint François d'Assise* pada tahun 1983.

Bibliografi
-----------

* "Seiji: An Intimate Portrait of Seiji Ozawa" (Kulit Tebal) oleh Lincoln Russell dan Caroline Smedvig ISBN 0-395-93943-7

Rujukan
-------

Pautan luar
-----------

* Sony Classical: Seiji Ozawa Diarkibkan 2007-08-25 di Wayback Machine
* Arkib dari laman The Jack Robinson Diarkibkan 2007-09-28 di Wayback Machine Gambar Ozawa
* Decca Classics Diarkibkan 2007-09-28 di Wayback Machine, biografi Ozawa
* Seiji Ozawa mengucapkan selamat tinggal
* International Music Academy – Switzerland
* Seiji Ozawa Hall di Tanglewood Diarkibkan 2007-10-06 di Wayback Machine

  


|
|  |
| Didahului oleh**Walter Susskind** | **Pengarah muzik, Toronto Symphony Orchestra**1965–1969 | Diikuti oleh:**Karel Ančerl** |
|
| Didahului oleh**Claudio Abbado** | **Pengarah muzik, Vienna State Opera**2002-*kini* | Diikuti oleh:**-** |
Zita dari Bourbon-Parma (Zita Maria delle Grazie Adelgonda Micaela Raffaela Gabriella Giuseppina Antonia Luisa Agnese; 9 Mei 1892 - 14 Mac 1989) ialah isteri kepada Charles, raja terakhir Austria-Hungary. Oleh itu, dia adalah Permaisuri Austria dan Ratu Hungary terakhir, sebagai tambahan kepada gelaran lain. Dia dihormati dalam Gereja Katolik, setelah diisytiharkan Hamba Tuhan oleh Pope Benedict XVI.

Dilahirkan sebagai anak ketujuh belas Robert I yang telah dirampas, Duke of Parma, dan isteri keduanya, Infanta Maria Antonia dari Portugal, Zita berkahwin dengan Archduke Charles Austria ketika itu pada tahun 1911. Charles menjadi pewaris anggapan kepada Maharaja Franz Joseph I dari Austria di 1914 selepas pembunuhan bapa saudaranya Archduke Franz Ferdinand dari Austria, dan menaiki takhta pada tahun 1916 selepas kematian maharaja tua itu.

Selepas berakhirnya Perang Dunia I pada tahun 1918, Habsburg telah digulingkan dan bekas empayar itu menjadi rumah kepada negeri Austria, Hungary, dan Czechoslovakia, manakala bahagian lain dilampirkan atau bergabung dengan Kerajaan Serb, Croat dan Slovenes, Itali. , Romania, dan Poland merdeka yang dibentuk semula. Charles dan Zita pergi untuk buangan di Switzerland dan, selepas kegagalan percubaan untuk memulihkan pemerintahan diraja di Hungary, kemudiannya dipindahkan dari negara itu oleh pihak Berikat ke Madeira, di mana Charles meninggal dunia pada tahun 1922. Selepas kematian suaminya, Zita dan anaknya Otto berfungsi sebagai simbol perpaduan bagi dinasti yang diasingkan. Seorang Katolik yang taat, dia membesarkan keluarga besar selepas menjadi balu pada usia 29 tahun; dia tidak pernah berkahwin lagi
Fail:William Barak 1866 photographic portrait by Carl Walter.jpgGambar William Barak tahun 1866
**William Barak** (atau juga **William Beruk**, s. 1824 – 15 Ogos 1903) ialah seorang ketua suku asli (*ngurungaeta*, *elder*) Wurundjeri-willam yang menduduki kawasan terangkum dalan Melbourne moden, Australia.

Beliau bertanggungjawab dalam penyimpanan dan pencatatan sejarah lisan suku asli beliau. Pada usia tuanya, beliau terkenal mengkaryakan gambaran upacara-upacara adat Wurundjeri baik bentuk lukisan serta menukang senjata tradisi yang menarik perhatian dalam dan luar Australia. Atas usaha inilah beliau dianggap antara pengkarya seni Aborigin Australia (atau "Aborigin") paling utama pada abad ke-19.

Rujukan
-------

1. ↑  Clark, Ian D. (2015). *'A Peep at the blacks' a history of tourism at Coranderrk Aboriginal Station, 1863-1924*. Jan Barabach, Lucrezia Lopez. Warsaw. ISBN 978-3-11-046824-3. OCLC 1269094516.
2. ↑  Sayers, Andrew (1996). *Aboriginal Artists of the Nineteenth Century* (dalam bahasa Inggeris). Melbourne: Oxford University Press. m/s. 13–26. ISBN 9780195539950.
**Samurai 7** ialah siri anime dari Jepun yang dihasilkan oleh GONZO dan diadaptasi daripada filem klasik tahun 1954 arahan Akira Kurosawa, *Seven Samurai*. Terdapat 26 episod kesemuanya, setiap satunya memakan kos sebanyak ¥32,500,000 (AS$300,000) untuk dihasilkan. Siri anime ini pernah disiarkan di Jepun melalui saluran satelit berbayar Animax dan di Malaysia menerusi saluran TV3.

Plot
----

Templat:Spoiler
*Samurai 7* mengisahkan cerita sebuah kampung padi bernama Kanna. Setiap tahun ketika musim menuai sekumpulan samseng tiba untuk menyamun hampir semua hasil beras tuaian penduduk-penduduk kampung. Bukan sahaja begitu, malah samseng-samseng itu makin tamak dengan menculik wanita dan kanak-kanak daripada kampung itu.

Penghulu Kampung Kanna memutuskan bahawa untuk melindungi desa mereka perlu mengupah samurai untuk melawan samseng-samseng itu. Bagaimanapun, penduduk-penduduk kampung itu ketandusan wang maka mereka perlu mencari samurai yang sanggup mempertahankan kampung mereka dengan beras sebagai upahnya. Tiga orang penduduk kampung itu keluar dari tempat tinggal mereka untuk cuba mengupah samurai. Mereka tiba di kota untuk mencari mana-mana samurai yang sanggup berkhidmat untuk mereka, dan setelah mencari beberapa samurai dan mengalami beberapa pertembungan dengan kerajaan tempatan mereka pulang ke Kampung Kanna untuk bersedia berlawan dengan penyamun-penyamun itu.

Para samurai yang diupah itu melatih para penduduk kampung untuk menggunakan panah, membina tembok, dan menidirikan ballista gergasi untuk memeprtahankan kampung daripada ancaman samseng. Setelah berjaya menewaskan samseng tersebut, para samurai kemudiannya melancarkan serangan terhadap ibu kota untuk menjatuhkan seorang pemimpin yang tamakkan kuasa yang baru naik takhta. Setelah samurai-samurai itu banyak terkorban, dan kampung Kanna hampir musnah, ibu kota akhirnya ditumbangkan.

Lagu tema
---------

* Pembuka: *"Unlimited"* oleh Nanase Aikawa
* Penutup: *"Fuhen"* oleh Rin'

Pautan luar
-----------

* Laman web rasmi *Samurai 7* (Jepun)
* Laman rasmi Animax bagi *Samurai 7* Diarkibkan 2006-08-13 di Wayback Machine (Jepun)
* Laman Animax East Asiabagi *Samurai 7* Diarkibkan 2007-02-19 di Wayback Machine
* Laman rasmi *Samurai 7* di Amerika Utara Diarkibkan 2018-02-18 di Wayback Machine (Inggeris)
* Samurai 7 di TV.com
* *Samurai 7* Screenshots Gallery Lebih 1000 petikan gambar dari siri ini. (Inggeris)
**Sarjana Sains** (Latin: *Magisterii Scientiae*code: la is deprecated ; dipendekkan **MS**, **MS**, **MSc**, **M.Sc.**, **SM**, **SM**, **ScM** atau **Sc.M.**) ialah ijazah akademik dalam bidang sains yang dianugerahkan oleh universiti di banyak negara atau seseorang yang memegang ijazah sedemikian. Berbeza dengan ijazah Sarjana Sastera, ijazah Sarjana Sains biasanya diberikan untuk pengajian dalam bidang sains, kejuruteraan dan perubatan dan biasanya untuk program yang lebih tertumpu kepada subjek saintifik dan matematik; bagaimanapun, universiti yang berbeza mempunyai konvensyen yang berbeza dan mungkin juga menawarkan ijazah untuk bidang yang biasanya dipertimbangkan dalam kemanusiaan dan sains sosial. Walaupun akhirnya bergantung pada program tertentu, memperoleh ijazah Sarjana Sains biasanya termasuk menulis tesis.

Ijazah Sarjana Sains mula diperkenalkan di Universiti Michigan pada tahun 1858. Salah seorang penerima ijazah pertama ialah De Volson Wood, yang telah dianugerahkan ijazah Sarjana Sains di Universiti Michigan pada tahun 1859.

Rujukan
-------

1. ↑  "Master of Science". *Oxford Living Dictionaries*. Oxford University Press.
2. 1 2  *The University of Michigan, an encyclopedic survey ... Wilfred B. Shaw, editor*. *University of Michigan Digital Content and Collections*. University of Michigan. 2000.
3. ↑  Matz, F. P. (1895). "Biography: De Volson Wood". *Mathematical Association of America*. The American Mathematical Monthly. **2** (9/10): 253–256. JSTOR 2969269.
**Sarjana Pentadbiran Perniagaan** (**MBA**; juga **Sarjana dalam Pentadbiran Perniagaan**) ialah ijazah siswazah yang memberi tumpuan kepada pentadbiran perniagaan dan pengurusan pelaburan. Kursus teras dalam program MBA merangkumi pelbagai bidang pentadbiran perniagaan seperti perakaunan, statistik gunaan, sumber manusia, komunikasi perniagaan, etika perniagaan, undang-undang perniagaan, pengurusan strategik, strategi perniagaan, kewangan, ekonomi pengurusan, pengurusan, keusahawanan, pemasaran, bekalan pengurusan rantaian, dan pengurusan operasi dengan cara yang paling relevan dengan analisis dan strategi pengurusan. Ia berasal dari Amerika Syarikat pada awal abad ke-20 apabila negara itu menjadi industri dan syarikat mencari pengurusan saintifik.

Kebanyakan program juga termasuk kursus elektif dan penumpuan untuk pengajian lanjut dalam bidang tertentu, contohnya, perakaunan, kewangan, pemasaran dan sumber manusia. Program MBA di Amerika Syarikat biasanya memerlukan melengkapkan kira-kira empat puluh hingga enam puluh kredit (enam puluh hingga sembilan puluh dalam sistem suku), jauh lebih tinggi daripada tiga puluh kredit (tiga puluh enam hingga empat puluh lima dalam sistem suku) yang biasanya diperlukan untuk ijazah yang meliputi beberapa daripada bahan yang sama seperti Sarjana Ekonomi, Sarjana Kewangan, Sarjana Perakaunan, Sarjana Sains dalam Pemasaran dan Sarjana Sains dalam Pengurusan.

Rujukan
-------

1. ↑  Kagan, Julia. "Master of Business Administration (MBA)". *Investopedia* (dalam bahasa Inggeris). Dicapai pada 2021-05-12.
2. ↑  "Andreas Kaplan: A school is "a building that has four walls…with tomorrow inside": Toward the reinvention of the business school". *Business Horizons*. doi:10.1016/j.bushor.2018.03.010.

Bacaan lanjut
-------------

* Patterson, Sarah E.; Damaske, Sarah; Sheroff, Christen (June 2017). "Gender and the MBA: differences in career trajectories, institutional support, and outcomes". *Gender & Society*. **31** (3): 310–332. doi:10.1177/0891243217703630. PMC 5915327. PMID 29706689.
* Silbiger, Steven. "The 10 Day MBA". Cite journal requires `|journal=` (bantuan)
**Sekolah Kebangsaan Kampung Nasib** atau nama ringkasnya *SKKN*, merupakan sebuah Sekolah kebangsaan yang terletak di Jalan Ipoh - Kuala Kangsar, Enggor. Sekolah ini mula dibina sekitar tahun 1996 dalam kawasan seluas 13 hektar. Siap dibina pada penghujung tahun 2000 dan diberi status sekolah luar bandar.

Mula beroperasi pada 2 Januari 2001 bagi sesi pagi sahaja. Bermula dengan murid tahun 1 hingga tahun 5 yang dipindahkan dari SK Karai, SK Padang Ampang serta sekolah-sekolah yang berdekatan. Majoriti murid sekolah adalah dari kaum Melayu, dan hanya 3 orang murid India pada waktu itu.

Pada tahun 2003 SKKN telah meluaskan perkhidmatan dengan penambahan PraSekolah iaitu pra persekolahan untuk kanak-kanak berumur 5 tahun. Bermula dengan hanya 1 kelas dan menerima seramai 25 orang murid pada waktu itu dengan seorang guru dan seorang pembantu pengurusan murid. Pada tahun 2008 sebuah lagi kelas telah dibuka untuk menampung pertambahan murid tahun demi tahun.

Pada tanggal 2 Januari 2008. Pendidikan Kas telah secara rasminya dibuka di sekolah ini. Tujuannya adalah untuk memberi peluang kepada kanak-kanak yang kurang dari segi pembelajaran untuk mendapat pendidikan terbaik untuk golongan mereka. Bermula dengan hanya 1 kelas denga 7 orang murid dan 2 orang guru. Sekarang Pendidikan Khas telah mempunyai 4 kelas dengan 25 orang murid.

Pada 2009, Sekolah Kebangsaan Kampung Nasib memiliki 165 pelajar lelaki dan 143 pelajar perempuan, menjadikan jumlah keseluruhan murid seramai 308 orang. Ia mempunyai seramai 30 orang guru.2009

Fasiliti
--------

Alamat
------

Sekolah Kebangsaan Kampung Nasib
Jalan Ipoh, Enggor
33600, Kuala Kangsar
Negeri Perak, Malaysia
Telefon = 6057578937
Fax = 6057576207

Pautan luar
-----------

*
Peta Laut Liguria
Laut Liguria: sempadan merah mewakili sempadan Pertubuhan Hidrografi Antarabangsa, sempadan biru mewakili sempadan *Istituto Idrografico della Marina*.
**Laut Liguria** (Itali: *Mar Ligure*code: it is deprecated ; Perancis: *Mer Ligurienne*code: fr is deprecated ; Liguria: *Mâ Ligure*code: lij is deprecated ) ialah sebuah laut pinggir yang merupakan cabang Laut Mediterranean. Laut ini terletak di antara Riviera Itali (Liguria) dan pulau Corsica. Laut ini dikatakan dinamakan sempena warga Liguress purba.

Geografi
--------

Laut ini bersempadan dengan Itali sehingga sempadan negara dengan Perancis serta pulau Corsica milik Perancis. Di timur, laut ini bersempadan dengan Laut Tyrrhenia, dan bersempadan dengan Laut Mediterranean utama di barat. Genoa ialah bandar paling utama di laut ini.

Teluk Genoa ialah bahagian paling utara. Laut ini menerima aliran Sungai Arno dari timur serta banyak lagi sungai yang berasal dari Pergunungan Apennine. Pelabuhan-pelabuhan Genoa, La Spezia dan Livorno terletak di pesisir berbatu laut. Laut ini mencapai kedalaman maksimum lebih 2,800 m (9,300 ka) di barat laut Corsica.

Menurut kajian 1983, sejak 1977, sebuah siri anlisis eksperimental berkenaan julat paras laut di Genoa dan Imperia menekankan "kewujudan ombak seiche dengan tempoh min 5.8 jam", dengan sebab-sebab yang masih tidak diketahui pada masa itu. Laut Liguria dimodelkan sebagai sebuah basin segi empat tempat separa tertutup dengan panjang longitud 40 km dan panjang melintang 10 km, dengan kedalaman purata malar 2000 m.

### Perbatasan

Pertubuhan Hidrografi Antarabangsa menetapkan sempadan-sempadan Laut Liguria seperti yang berikut:

> 
> *Di Barat Daya.* Suatu garisan yang menyambungkan Tanjung Corse (Tanjung Grosso, 9°23′E) selaku titik utara Corsica ke sempadan Perancis dan Itali (7°31′E).
> 
> 
> *Di Tenggara.*
> Suatu garisan yang menyambungkan Tanjung Corse dengan Pulau Tinetto (44°01′N 9°51′E﻿ / ﻿44.017°N 9.850°E﻿ / 44.017; 9.850) dan melepasi Pulau Tino dan Pulau Palmaria ke titik San Pietro (44°03′N 9°50′E﻿ / ﻿44.050°N 9.833°E﻿ / 44.050; 9.833) di pesisir Itali.
> 
> 
> *Di Utara.* Pesisir Liguria di Itali.
> 
> 
>

Rujukan
-------

1. ↑  Lorenzo Papa (1 Disember 1983). "A numerical computation of a seiche oscillation of the Ligurian Sea" (pdf). *Geophysical Journal International*. Oxford University Press. **75** (3): 659–667. doi:10.1111/j.1365-246X.1983.tb05004.x. ISSN 0956-540X. OCLC 4640460944. Diarkibkan (PDF) daripada yang asal pada July 29, 2018.
2. ↑  "Limits of Oceans and Seas, 3rd edition" (PDF). International Hydrographic Organization. 1953. Diarkibkan daripada yang asal (PDF) pada 5 Oktober 2018. Dicapai pada 28 Disember 2020.

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman

 |
**Wayar neutral** merujuk kepada wayar pengalir yang berfungsi bagi membawa arus balikan dari peralatan elektrik ke punca bekalan kuasa arus ulang-alik (AC). Bagi sistem tiga fasa pula, wayar neutral berfungsi menyeimbangkan beban arus elektrik pada setiap wayar fasa dengan mengangkut arus elektrik dari wayar yang mempunyai arus berlebihan dan mengagihkan beban tersebut kepada wayar fasa yang lain.

Wayar neutral saling berkait rapat dengan pembumian elektrik kerana lazimnya sambungan wayar neutral dibumikan. Walau bagaimanapun, dalam keadaan biasa wayar bumi tidak membawa sebarang arus manakala wayar neutral pula membawa arus.

Sambungan
---------

Dalam sistem pendawaian elektrik rumah, wayar neutral disambung bersama dalam satu bas/bar penyambung neutral dan tidak bercampur dengan sambungan wayar bumi. Sambungan neutral lazimnya dibumikan pada transformer tempatan dan pada tiang elektrik. Titik neutral bagi sistem tiga fasa adalah titik sambungan sepunya pada sambungan Y di bahagian sekunder transformer. Sesetengah susunan penyambungan pada transformer tidak mempunyai titik neutral dan seterusnya wayar neutral. Bagi sistem belahan fasa pula, titik neutral adalah pada titik tengah bahagian lilitan sekunder pada transformer tempatan.

Warna wayar
-----------

Kod warna bagi wayar neutral di Malaysia adalah berwarna biru (bagi peralatan elektrik) dan hitam (bagi sistem pendawaian dan penghantaran elektrik).

Bumi dan neutral
----------------

Rencana utama: Pembumian elektrik
Terdapat beberapa sistem pembumian elektrik yang digunakan bagi meminimakan perbezaan voltan antara sambungan neutral dan bumi. Rangkaian TT misalnya menggunakan sambungan neutral dan bumi yang berasingan; sambungan bumi di rumah dan pada transformer tempatan mempunyai rod pembumiannya sendiri.

Lihat juga
----------

* Wayar hidup
* Pembumian elektrik
* Pendawaian elektrik
* Plag dan soket AC domestik

Rujukan
-------

[1] Rick Gilmour *et al.*, editor, *Canadian Electrical Code Part I, Nineteenth Edition, C22.1-02 Safety Standard for Electrical Installations*, Canadian Standards Association, Toronto, Ontario Canada (2002) ISBN 1-55324-690-X

[2] *NFPA 70, National Electrical Code 2002*, National Fire Protection Association, Inc. Quincy, Massachusetts USA, (2002). no ISBN

[3] *IEE Wiring Regulations Regulations for Electrical Installations Fifteenth Edition 1981*, The Institution of Electrical Engineers, (1981) Hitchin, Herts. United Kingdom

Pautan luar
-----------

* - Dokumen daripada Paul Cook dari Institut Kejuruteraan dan Teknologi (IET) mengenai sebab mengapa sambungan aksesori logam yang diisi menggunakan paip plastik adalah tidak patut.
* Fakta dan mitos mengenai wayar neutral
Candelier dan mawar siling, Glynllifon
Di United Kingdom dan Australia, **mawar siling** adalah unsur hiasan yang dilekatkan di siling tempat candelier atau penyangkut lampu digantung. Ia biasanya berbentuk bulat dan menampilkan berbagai rekabentuk hiasan.

Dalam tatarajah British moden, kemasan lampu biasanya menggunakan lekukan pada siling mawar, yang termasuk fungsi kotak simpang.

Menurut Dan Cruikshank dan Neil Burton dalam majalah Life di Kota Georgia, penggunaan lampu gas di Rumah Perwakilan ("Dewan Rakyat") pada tahun 1852 pastinya meyakinkan ramai orang mengenai keselamatannya, dan mungkin menandakan titik perubahan dalam pandangan awam. Di bandar-bandar di mana bekalan utama gas sedia ada, banyak rumah menggunakan lampu gas sejak 1860-an.

Pemasangan awal ini menggunakan pembakar *ekor ikan* dan *sayap kelawar*, yang tidak begitu cekap. Api berasap dengan teruk dan di rumah mewah yang di bina masa ini, mawar siling yang besar direka bagi menyembunyikan kisi-kisi pengudaraan yang menyalurkan asap ke liang pada dinding luar.

Etimologi
---------

Bunga Mawar telah melambangkan kerahasiaan sejak zaman Romawi, disebabkan perselisihan yang keliru dengan dewa Mesir Horus. Untuk persatuan dengan siling dan kerahsiaan, rujuk inisiatif Sub Rosa Kerajaan Scotland. Melalui janjinya rahsia, mawar itu, digantung di atas meja mesyuarat, melambangkan kebebasan untuk bercakap dengan jelas tanpa kesan. Ukiran fizikal mawar di atas siling digunakan untuk tujuan ini semasa pemerintahan Tudor Raja Henry VIII di England dan telah berabad-abad berkembang menjadi barang standard dalam seni bina vernakular dalam negeri, sehingga sejauh mana ia menjadi istilah untuk alat bulat yang disebutkan di atas yang menyembunyikan dan merangkumi kotak pendawaian untuk pemasangan cahaya overhead.

Lihat juga
----------

* Sub rosa

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Mawar siling*** |

1. ↑  "Botanical Journeys Plant Guides, Roses and their meaning". Diarkibkan daripada yang asal pada 2012-01-02. Dicapai pada 2012-01-06.
2. ↑  "Sub Rosa". Dicapai pada 2012-01-06.

* (Petikan dari  Diarkibkan 2011-02-13 di Wayback Machine)

Templat:Furniture-stub
**Laut Sulawesi** yang terletak di barat Lautan Pasifik disempadani dengan Kepulauan Sulu, Laut Sulu, Kepulauan Mindanao di utara, rangkaian Kepulauan Sangihe di timur, Sulawesi di selatan dan Kalimantan Barat di barat. Laut ini terbentuk daripada lembangan besar dengan kedalaman sehingga 20,300 kaki (6,200 m). Ia mengunjur 420  batu (675 km) dari utara-selatan dan 520 batu (837 km) timur-barat. Jumlah luas permukaannya adalah 110,000 batu persegi (280,000 km²). Bukaan laut ini menuju Laut Jawa melalui Selat Makassar.

Laut Sulawesi merupakan sebahagian lembangan laut purba yang terbentuk 42 juta tahun dahulu. Sejak 20 juta tahun dahulu, pergerakan kerak bumi telah menolak lembangan Sulawesi menghampiri kawasan gunung berapi Indonesia dan Filipina.

Sempadan di antara Sulawesi dan Laut Sulu terletak di Rabung Sibutu-Basilan. Arus laut yang kuat, jurang laut yang dalam dan gunung dasar laut, dengan gabungan pulau gunung berapi, menghasilkan ciri-ciri oseanografi yang kompleks.

Lihat juga
----------

* Teluk Davao
* Teluk Moro
* Teluk Sarangani
* Maitum, Sarangani
* Teluk Darvel, Sabah

Pautan luar
-----------

* Ocean Explorer (www.oceanexplorer.noaa.gov) - Public outreach site for explorations sponsored by the Office of Ocean Exploration.
* Exploring the Inner Space of the Celebes Sea 2007 - A rich collection of images, video and \*

```
audio podcast.
```

* NOAA, Ocean Explorer YouTube Channel

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman
* Israel
* Amerika Syarikat

 |

Koordinat: 3°34′23″N 121°57′44″E﻿ / ﻿3.57306°N 121.96222°E﻿ / 3.57306; 121.96222
**Laut Laptev** (Rusia: мо́ре Ла́птевых) merupakan satu kawasan perairan di Lautan Artik. Ia terbentuk daripada lingkungan pulau-pulau yang mengelilinginya. Laut ini terletak di antara Severnaya Zemlya, persisiran pantai timur Siberia, Semenanjung Taymyr dan Pulau Siberia Baru. Di utara, sempadannya melewati Tanjung Artik hingga ke titik koordinat 79 °U and 139 °T dan berhampiran dengan Tanjung Anisiy, manakala Laut Kara terletak di sebelah barat dan Laut Siberia Timur di sebelah timur. 

Keluasan laut ini ialah sekitar 672,000 km². Ia boleh dilalui di antara bulan Ogos dan September. Nama *Laptev* ialah bersempena dengan nama penjelajah-penjelajah Rusia, iaitu Dmitry Laptev dan Khariton Laptev. Sebelum ini, Laut Laptev dikenali sebagai **Laut Nordenskjold** (selepas penjelajah bernama Adolf Erik Nordenskiöld).

Sungai Lena merupakan sungai utama yang menjadi penyumbang air terbesar kepada Laut Laptev. 

* Laut Laptev. Matahari terbenam.Laut Laptev. Matahari terbenam.
* Laut Laptev. Es punggung bukit.Laut Laptev. Es punggung bukit.
* Perahu hoverkraf Hivus-10 di Laptev lautPerahu hoverkraf Hivus-10 di Laptev laut

Nota
----

1. ↑  Laptev Sea, Great Soviet Encyclopedia (in Russian)
2. ↑  Laptev Sea, Encyclopædia Britannica on-line
3. ↑  A. D. Dobrovolskyi and B. S. Zalogin Seas of USSR. Laptev Sea, Moscow University (1982) (in Russian)
4. ↑  Colliers Encyclopedia

  


|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tunku Tiara Yasmin Sofia** ialah seorang penyanyi dan pelakon Malaysia yang menaikkan nama beliau menerusi penyertaan dalam pertandingan nyanyian realiti *One in a Million* (musim kedua) dan *Bintang Pantene*, serta juga lakonan watak Zelfa dalam musim kedua siri drama web *Kerana Karina* yang disiarkan di gua.com.my.

Biografi
--------

### Keluarga

Tiara adalah anak kedua kepada YBM Tunku Dato' Hassan bin Tunku Mohammed Archibald dan isterinya YBhg. Datin Zuraida Selamat, seorang wanita berasal dari Batu Pahat Johor. Tiara adalah anak saudara kepada penyanyi Syafinaz Selamat.Tunku tiara juga pernah bersekolah di sekolah rendah kebangsaan Limpoon 2 batu pahat johor.

### *One in a Million*

Sepanjang perjalannya di One in a Million, Tiara menyanyi lagu-lagu berikut:

* Minggu 1 (21 Disember 2007): *How to Touch a Girl* (JoJo)
* Minggu 2 (28 Disember 2007): *Andainya Kau Tiada* (Ruth Sahanaya)

Tiara disingkirkan pada awal malam persembahan minggu ketiga pada 4 Januari 2008, mengikut format pertandingan terbabit.

### Lakonan

Tunku Tiara diperkenalkan ke dalam dunia lakonan oleh Darling Ngasri, seorang penerbit drama TV, melalui siri terbitan Darling yang bertajuk *Nur 2*, di mana beliau memegang peranan watak jahat. Selepas *Nur 2*, penulis skrip Jumal Yunus pula menawarkan beliau berlakon dalam drama *Raya Sedondon* sempena Aidilfitri. Selepas itu, beliau menerima tawaran berlakon dalam musim kedua *Kerana Karina* di mana beliau memegang watak Zelfa, seorang penyanyi baru yang dicemburui Karina (lakonan Marsha Londoh). "Nampaknya, selepas OIAM, rezeki saya lebih murah dalam bidang lakonan berbanding nyanyian. Saya akur dengan semua itu kerana bidang lakonan juga cabang seni yang saya minat," katanya. .Tiara juga membintangi drama Gadis Cuci mengantikan Nora Danish. Tiara juga berlakon dengan pelakon Syafiq Kyle dan Risteena Munim dalam telemovie Gangster Melur. Pada tahun 2014,Tiara bersama Dian P Ramlee ,Kilafairy ,Ben Amir ,Ungku Ismail Aziz dan Arash Mohd dalam telemovie Hajah Bakhiliah sebagai Alisya.

Rujukan
-------

1. ↑  Ramlah Zainal (2008-05-17). "Rasa 'penting apabila berlakon'". Dicapai pada 2008-07-09. Unknown parameter `|publihser=` ignored (`|publisher=` suggested) (bantuan)

Pautan luar
-----------

* Profil Tiara di OIAM

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Provinsi Cáceres
Katedral Santa Maria di provinsi Cáceres.
**Wilayah Cáceres** merupakan sebuah wilayah yang terletak di bahagian Barat Sepanyol, bahagian utara komuniti berautonomi Extremadura. Wilayah ini bersempadan dengan Salamanca, Ávila, Toledo, dan Badajoz, juga bersempadan dengan Portugal.

Ibukota wilayah ini adalah Cáceres. Kota lain di wilayah ini salah satunya adalah Plasencia dan Trujillo, tempat kelahiran Francisco Pizarro González. Lihat juga Kawasan perbandaran di Cáceres. Berdasarkan tahun 2009, wilayah ini memiliki populasi seramai 413,633, dimana satu daripada lima tinggal di ibukota.

Pembahagian pentadbiran
-----------------------

Wilayah Cáceres dibahagi kepada 219 kawasan perbandaran:

* Kawasan perbandaran di Cáceres

Di wilayah ini juga ada comarcas tradisional, seperti Las Villuercas dan Las Hurdes, tetapi tidak memiliki pengakuan yang luas.

Pautan luar
-----------

* Turisme di Cáceres Diarkibkan 2020-11-26 di Wayback Machine

|  |  |
| --- | --- |
|  | Wikisumber mempunyai teks dari artikel di *Ensiklopedia Britannica* 1911 ***Wilayah Cáceres***. |

Koordinat: 39°40′N 6°00′W﻿ / ﻿39.667°N 6.000°W﻿ / 39.667; -6.000

| * l
* b
* s
Wilayah Sepanyol |
| --- |
| 
* A Coruña
* Álava
* Albacete
* Alicante
* Almería
* Asturias
* Ávila
* Badajoz
* Kepulauan Balearic
* Barcelona
* Biscay
* Burgos
* Cáceres
* Cádiz
* Cantabria
* Castellón
* Ciudad Real
* Córdoba
* Cuenca
* Girona
* Granada
* Guadalajara
* Gipuzkoa
* Huelva
* Huesca
* Jaén
* Las Palmas
* León
* Lleida
* Lugo
* Madrid
* Málaga
* Murcia
* Navarre
* Ourense
* Palencia
* Pontevedra
* La Rioja
* Salamanca
* Segovia
* Seville
* Soria
* Tarragona
* Santa Cruz de Tenerife
* Teruel
* Toledo
* Valencia
* Valladolid
* Zamora
* Zaragoza

 |  |
***Rencana ini tentang watak dari versi *Battlestar Galactica* baru. Untuk watak siri *Battlestar Galactica* asal, lihat Kolonel Tigh.***

Laksamana Belakang **Saul Tigh** ialah sebuah watak fiksyen di *Battlestar Galactica* dimainkan oleh Michael Hogan.
Watak itu yang dinamakan *Paul Tigh* dalam skrip awal.

Biography
---------

### Lima Terakhir

Dalam episod Musim 3 terakhir, "Crossroads, Part II", Tigh, disertai dengan Samuel T. Anders, Galen Tyrol, dan Tory Foster tiba-tiba mendengar bahagian-bahagian muzik, yang mereka sahaja boleh dengar. Apabila mereka bertemu dan muzik menjadi jelas dalam minda mereka, "suis" mental yang diaktifkan dan memberikan wahyu bahawa mereka ialah Cylon. Tigh mengistiharkan "My name is Saul Tigh. I'm an officer in the Colonial Fleet. Whatever else I am, whatever else it means, that's the man I want to be. And if I die today, that's the man I'll be."

In the mid-season finale episode "Wahyu", Tigh merahshiakan pengenalan Cylon kepada Adama, menunjukkan bahawa, walaupun pengenalannya benar, dia masih mengenalkannya dengan angkatan manusia.

Pautan luar
-----------

* Saul Tigh di Battlestar Wiki

Rujukan
-------

1. 1 2  Ronald Moore confirms he is a Cylon in this interview:

| * l
* b
* s
Watak *Battlestar Galactica* |
| --- |
| Humans | Lee "Apollo" Adama · William "Husker" Adama · Karl "Helo" Agathon · Gaius Baltar ·
Anastasia "Dee" Dualla · Felix Gaeta  · Laura Roslin  · Kara "Starbuck" Thrace  · Cally Henderson Tyrol |
| Cylon | Nombor Satu  · Nombor Dua  · Nombor Tiga  · Nombor Empat  · Nombor Lima  · Nombor Enam  · Nombor Lapan  · Samuel Anders  · Tory Foster  · Saul Tigh  · Galen Tyrol |
| Watak minor  ·
Senarai watak *Battlestar Galactica* |